Cel puțin 12 persoane au murit duminică dimineața, 17 decembrie, în urma unui atac armat în timpul unei petreceri în orașul Salvatierra din statul Guanajuato, din centrul Mexicului, potrivit Agerpres.
"Până în prezent, 12 persoane şi-au pierdut viaţa", se arată într-o postare de pe X (Twitter) a procuraturii Guanajuato. Acesta este unul dintre cele mai violente state din Mexic din cauza prezenței unor puternice bande criminale.
De asemenea, zeci de persoane au fost rănite și transportate la spital.
❗🔥🇲🇽 – On December 17, 2023, a brutal armed attack occurred in the former Hacienda of San José del Carmen, Salvatierra, Guanajuato, Mexico.
Unidentified gunmen stormed a party at 3:30 am, killing 11 people and injuring 12, with 6 vehicles set on fire.
The Hacienda, once… pic.twitter.com/kheL0iPEq6
— 🔥🗞The Informant (@theinformantofc) December 17, 2023
Totul s-a întâmplat în hacienda San Jose del Carmen, închiriată de obicei pentru petreceri, relatează presa locală.
Fundația Tierra Negra, cunoscută pentru faptul că promovează proiecte sociale în localitate, susține că victimele sunt tineri participanți la serbările de dinaintea Crăciunului.
Datele oficiale arată că în ultimii ani au avut loc atacuri asemănătoare în Guanajuato. De la începutul anului, în statul mexican au fost înregistrate 3.029 de omucideri.
Guvernul federal a lansat o controversă ofensivă militară împotriva traficului de droguri în decembrie 2006. De atunci, peste 420.000 de persoane și-au pierdut viața în Mexic, iar majoritatea au fost victimele unor acte criminale.